title: Kommissionens gennemførelsesforordning (EU) nr. 107/2012 af 8. februar 2012 om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet octenidin dihydrochlorid  EØS-relevant tekst

text:
               9.2.2012

               DA

               Den Europæiske Unions Tidende

               L 36/25

         KOMMISSIONENS GENNEMFØRELSESFORORDNING (EU) Nr. 107/2012
   af 8. februar 2012
   om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet octenidin dihydrochlorid
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (1), særlig artikel 14 sammenholdt med artikel 17,
   under henvisning til udtalelse fra Det Europæiske Lægemiddelagentur udarbejdet af Udvalget for Veterinærlægemidler, og
   ud fra følgende betragtninger:

               (1)

               Der bør i overensstemmelse med forordning (EF) nr. 470/2009 fastsættes en maksimalgrænseværdi for restkoncentrationer af farmakologisk virksomme stoffer, som i Unionen er bestemt til anvendelse i veterinærlægemidler til dyr bestemt til fødevareproduktion eller i biocidholdige produkter, der anvendes i husdyrbrug.

               (2)

               Bilaget til Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (2) indeholder en liste over farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer.

               (3)

               Der er indgivet en ansøgning til Det Europæiske Lægemiddelagentur om fastsættelse af maksimalgrænseværdier for restkoncentrationer af octenidin dihydrochlorid til anvendelse på huden i alle pattedyrarter bestemt til fødevareproduktion.

               (4)

               Udvalget for Veterinærlægemidler har anbefalet, at der ikke fastsættes nogen maksimalgrænseværdi for restkoncentrationer af octenidin dihydrochlorid, udelukkende til anvendelse på huden, i alle pattedyrarter bestemt til fødevareproduktion.

               (5)

               Tabel 1 i bilaget til forordning (EU) nr. 37/2010 bør derfor ændres, således at stoffet octenidin dihydrochlorid til anvendelse på huden tilføjes og tillades anvendt til alle pattedyrarter bestemt til fødevareproduktion.

               (6)

               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —

         VEDTAGET DENNE FORORDNING:
   Artikel 1
   Bilaget til forordning (EU) nr. 37/2010 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. februar 2012.

            På Kommissionens vegne

         José Manuel BARROSO

            Formand

      (1)  EUT L 152 af 16.6.2009, s. 11.

      (2)  EUT L 15 af 20.1.2010, s. 1.

      BILAG
      Nedenstående stof indsættes i alfabetisk rækkefølge i tabel 1 i bilaget til forordning (EU) nr. 37/2010:

                     Farmakologisk virksomt stof

                     Restmarkør

                     Dyreart

                     MRL

                     Målvæv

                     Andre bestemmelser (jf. artikel 14, stk. 7, i forordning (EF) nr. 470/2009)

                     Terapeutisk klassifikation

                     »Octenidin dihydrochlorid

                     Ikke relevant

                     Alle pattedyrarter bestemt til fødevareproduktion

                     MRL ikke påkrævet

                     Ikke relevant

                     Kun til anvendelse på huden

                     Antimikrobielle lægemidler/antiseptika«


title: Kommissionens gennemførelsesforordning (EU) nr. 642/2011 af 30. juni 2011 om fastsættelse af importtolden for korn gældende fra den 1. juli 2011

text:
               1.7.2011

               DA

               Den Europæiske Unions Tidende

               L 173/5

         KOMMISSIONENS GENNEMFØRELSESFORORDNING (EU) Nr. 642/2011
   af 30. juni 2011
   om fastsættelse af importtolden for korn gældende fra den 1. juli 2011
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1)

   under henvisning til Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (2), særlig artikel 2, stk. 1, og
   ud fra følgende betragtninger:

               (1)

               Ifølge artikel 136, stk. 1, i forordning (EF) nr. 1234/2007 er importtolden for produkter henhørende under KN-kode 1001 10 00, 1001 90 91, ex 1001 90 99 (blød hvede af høj kvalitet), 1002, ex 1005 undtagen hybridmajs til udsæd, og ex 1007 undtagen hybridsorghum til udsæd, lig med interventionsprisen for sådanne produkter ved import forhøjet med 55 % minus cif-importprisen for den pågældende sending. Denne told kan dog ikke overstige toldsatsen i den fælles toldtarif.

               (2)

               Ifølge artikel 136, stk. 2, i forordning (EF) nr. 1234/2007 skal der med henblik på beregning af importtolden som omhandlet i nævnte artikels stk. 1 regelmæssigt fastsættes repræsentative cif-importpriser for de pågældende produkter.

               (3)

               Ifølge artikel 2, stk. 2, i forordning (EU) nr. 642/2010 er den pris, der skal anvendes ved beregning af importtolden for produkter henhørende under KN-kode 1001 10 00, 1001 90 91, ex 1001 90 99 (blød hvede af høj kvalitet), 1002 00, 1005 10 90, 1005 90 00 og 1007 00 90 den daglige repræsentative cif-importpris fastlagt efter metoden i nævnte forordnings artikel 5.

               (4)

               Importtolden bør fastsættes for perioden fra den 1. juli 2011 og gælde, indtil en ny importtold træder i kraft —

         VEDTAGET FØLGENDE FORORDNING:
   Artikel 1
   Fra den 1. juli 2011 gælder den importtold, der er fastsat i bilag I til nærværende forordning på grundlag af elementerne i bilag II, for korn som omhandlet i artikel 136, stk. 1, i forordning (EF) nr. 1234/2007.
   Artikel 2
   Denne forordning træder i kraft den 1. juli 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. juni 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 187 af 21.7.2010, s. 5.

      BILAG I

         Importtold for produkter som omhandlet i artikel 136, stk. 1, i forordning (EF) nr. 1234/2007 gældende fra den 1. juli 2011

                  KN-kode

                  Varebeskrivelse

                  Importtold (1)

                  (EUR/t)

                  1001 10 00

                  Hård HVEDE af høj kvalitet

                  0,00

                  af middel kvalitet

                  0,00

                  af lav kvalitet

                  0,00

                  1001 90 91

                  Blød HVEDE, til udsæd

                  0,00

                  ex 1001 90 99

                  Blød HVEDE af høj kvalitet, undtagen blød hvede til udsæd

                  0,00

                  1002 00 00

                  RUG

                  0,00

                  1005 10 90

                  MAJS til udsæd, undtagen hybridmajs

                  0,00

                  1005 90 00

                  MAJS, undtagen til udsæd (2)

                  0,00

                  1007 00 90

                  SORGHUM i hele kerner, undtagen hybridsorghum til udsæd

                  0,00

         (1)  For varer, der ankommer til Unionen via Atlanterhavet eller Suezkanalen, kan importøren i henhold til artikel 2, stk. 4, i forordning (EU) nr. 642/2010 opnå en nedsættelse af tolden på:

                  —

                  3 EUR/t, hvis lossehavnen befinder sig ved Middelhavet eller Sortehavet

                  —

                  2 EUR/t, hvis lossehavnen befinder sig i Irland, Danmark, Estland, Letland, Litauen, Polen, Finland, Sverige, Det Forenede Kongerige eller på Den Iberiske Halvøs Atlanterhavskyst.

         (2)  Importøren kan opnå en fast nedsættelse på 24 EUR/t, når betingelserne i artikel 3, forordning (EU) nr. 642/2010 opfyldes.

      BILAG II

         Elementer til beregning af tolden, jf. bilag I

      16.6.2011-29.6.2011

                  1)

                  Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                              (EUR/t)

                              Blød hvede (1)

                              Majs

                              Hård hvede, høj kvalitet

                              Hård hvede, middel kvalitet (2)

                              Hård hvede, lav kvalitet (3)

                              Byg

                              Børs

                              Minnéapolis

                              Chicago

                              —

                              —

                              —

                              —

                              Notering

                              236,80

                              189,82

                              —

                              —

                              —

                              —

                              Pris fob USA

                              —

                              —

                              413,89

                              403,89

                              383,89

                              173,72

                              Præmie for Golfen

                              —

                              16,29

                              —

                              —

                              —

                              —

                              Præmie for The Great Lakes

                              80,11

                              —

                              —

                              —

                              —

                              —

                  2)

                  Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                              Fragt/omkostninger: Mexicanske Golf–Rotterdam

                              18,42 EUR/t

                              Fragt/omkostninger: The Great Lakes–Rotterdam

                              47,52 EUR/t

         (1)  Positiv præmie på 14 EUR/t indbefattet (artikel 5, stk. 3, i forordning (EU) nr. 642/2010).

         (2)  Negativ præmie på 10 EUR/t (artikel 5, stk. 3, i forordning (EU) nr. 642/2010).

         (3)  Negativ præmie på 30 EUR/t (artikel 5, stk. 3, i forordning (EU) nr. 642/2010).


title: Rådets gennemførelsesforordning (EU) 2016/556 af 11. april 2016 om gennemførelse af forordning (EU) nr. 359/2011 om restriktive foranstaltninger over for visse personer, enheder og organer på baggrund af situationen i Iran

text:
               12.4.2016

               DA

               Den Europæiske Unions Tidende

               L 96/3

         RÅDETS GENNEMFØRELSESFORORDNING (EU) 2016/556
   af 11. april 2016
   om gennemførelse af forordning (EU) nr. 359/2011 om restriktive foranstaltninger over for visse personer, enheder og organer på baggrund af situationen i Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union,
   under henvisning til Rådets forordning (EU) nr. 359/2011 af 12. april 2011 om restriktive foranstaltninger over for visse personer, enheder og organer på baggrund af situationen i Iran (1), særlig artikel 12, stk. 1, og
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 12. april 2011 vedtog Rådet forordning (EU) nr. 359/2011.

               (2)

               På grundlag af en gennemgang af Rådets afgørelse 2011/235/FUSP (2) har Rådet besluttet, at de restriktive foranstaltninger fastsat deri bør forlænges indtil den 13. april 2017.

               (3)

               Rådet har også besluttet, at oplysningerne vedrørende visse personer i bilag I til forordning (EU) nr. 359/2011 bør ajourføres.

               (4)

               Der er desuden ikke længere grund til fortsat at lade to personer være opført på listen over personer og enheder, der er omfattet af restriktive foranstaltninger, i bilag I til forordning (EU) nr. 359/2011, og oplysningerne vedrørende dem bør derfor fjernes..

               (5)

               Bilag I til forordning (EU) nr. 359/2011 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EU) nr. 359/2011 ændres som anført i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 11. april 2016.

            På Rådets vegne

         M.H.P. VAN DAM

            Formand

      (1)  EUT L 100 af 14.4.2011, s. 1.

      (2)  Rådets afgørelse 2011/235/FUSP af 12. april 2011 om restriktive foranstaltninger over for visse personer og enheder på baggrund af situationen i Iran (EUT L 100 af 14.4.2011, s. 51).

      BILAG

                  1)

                  Oplysningerne om følgende personer fjernes fra listen i bilag I til forordning (EU) nr. 359/2011:

                              5.

                              HAMEDANI Hossein

                              71.

                              SHARIFI Malek Ajdar

                  2)

                  Oplysningerne om følgende personer i bilag I til forordning (EU) nr. 359/2011 affattes således:

                     Personer

                              Navn

                              Identificerende oplysninger

                              Begrundelse

                              Opført på listen den:

                              1.

                              AHMADI- MOQADDAM Esmail

                              Fødested: Teheran (Iran) —
                              Fødselsdato: 1961

                              Ledende rådgiver vedrørende sikkerhedsanliggender for chefen for de væbnede styrkers generalstab. Tidligere chef for Irans nationale politi indtil begyndelsen af 2015. Styrker under hans ledelse har gennemført brutale angreb mod fredelige protestdemonstrationer og et voldsomt natligt angreb på sovesalene på Teheran Universitet den 15. juni 2009.

                              2.

                              ALLAHKARAM Hossein

                              Fødested: Najafabad (Iran) —
                              Fødselsdato: 1945

                              Chef for Ansar-e Hezbollah og oberst i IRGC. Medstifter af Ansar-e Hezbollah. Denne paramilitære styrke var under hans ledelse ansvarlig for ekstrem vold under aktioner rettet mod studerende og universiteter i 1999, 2002 og 2009.

                              4.

                              FAZLI Ali

                              Næstkommanderende i Basij, tidligere leder af IRGC's Seyyed al-Shohada-korps, provinsen Teheran (indtil februar 2010). Seyyed al-Shohada-korpset sørger for sikkerheden i provinsen Teheran og spillede under hans ansvar en nøglerolle i den brutale nedkæmpelse af demonstranter i 2009.

                              8.

                              MOTLAGH Bahram Hosseini

                              Leder af hærkommando- og generalstabsakademiet (DAFOOS). Tidligere leder af the IRGC's Seyyed al-Shohada-korps, provinsen Teheran. Seyyed al-Shohada-korpset spillede under hans ansvar en nøglerolle i organiseringen af nedkæmpelsen af demonstrationerne.

                              10.

                              RADAN Ahmad-Reza

                              Fødested: Isfahan (Iran) —
                              Fødselsdato: 1963

                              Han er ansvarlig for de iranske retshåndhævende styrkers center for strategiske studier, et organ med forbindelse til det nationale politi. Tidligere leder af politicentret for strategiske studier, tidligere vicechef for Irans nationale politi indtil juni 2014. Som vicechef for det nationale politi siden 2008 har Radan været ansvarlig for politistyrkernes korporlige overfald og mord på samt vilkårlige anholdelser og tilbageholdelser af demonstranter.

                              12.4.2011

                              14.

                              SHARIATI Seyeed Hassan

                              Rådgiver for og medlem af højesterets 28. afdeling. Tidligere leder af retsvæsenet i Mashhad indtil september 2014. Retssager under hans myndighed har været summariske og er blevet ført for lukkede døre i strid med de anklagedes grundlæggende rettigheder og på grundlag af tilståelser, der er fremkommet under pres og tortur. Henrettelseskendelser er blevet udstedt en masse, og dødsdommene er således blevet afsagt uden tilstrækkelig overholdelse af retfærdige rettergangsprocedurer.

                              12.4.2011

                              16.

                              HADDAD Hassan (alias Hassan ZAREH DEHNAVI)

                              Vicesikkerhedsofficer ved Teherans Revolutionsdomstol. Tidligere dommer ved Teherans Revolutionsdomstol, afdeling 26. Han var ansvarlig for sagerne om de internerede i forbindelse med kriserne efter valget og rettede regelmæssigt trusler mod de interneredes familier for at bringe dem til tavshed. Han har medvirket til at udstede fængslingskendelser til Kahrizakfængslet. I november 2014 blev hans rolle i interneredes dødsfald officielt anerkendt af de iranske myndigheder.

                              12.4.2011

                              17.

                              SOLTANI Hodjatoleslam Seyed Mohammad

                              Leder af organisationen for islamisk propaganda i provinsen Khorasan-Razavi. Tidligere dommer, Mashhads Revolutionsdomstol. Retssager under hans myndighed har været summariske og er blevet ført for lukkede døre i strid med de anklagedes grundlæggende rettigheder. Henrettelseskendelser er blevet udstedt en masse, og dødsdommene er således blevet afsagt uden tilstrækkelig overholdelse af retfærdige rettergangsprocedurer.

                              23.

                              PIR-ABASSI Abbas

                              Tidligere dommer ved Teherans Revolutionsdomstol, afdeling 26. Er sandsynligvis ved at blive overført til en anden funktion. Han var ansvarlig for retssagerne efter valget, han har afsagt langvarige fængselsdomme efter uretfærdige retssager mod menneskerettighedsaktivister og afsagt adskillige dødsdomme til demonstranter.

                              12.4.2011

                              24.

                              MORTAZAVI Amir

                              Stedfortrædende leder af enheden for sociale anliggender og kriminalitetsforebyggelse ved retsvæsenet i provinsen Khorasan-Razavi. Tidligere stedfortrædende offentlig anklager i Mashhad. Retssager under hans ledelse har været summariske og er blevet ført for lukkede døre i strid med de anklagedes grundlæggende rettigheder. Henrettelseskendelser er blevet udstedt en masse, og dødsdommene er således blevet afsagt uden tilstrækkelig overholdelse af retfærdige rettergangsprocedurer.

                              26.

                              SHARIFI Malek Adjar

                              Dommer ved højesteret. Tidligere leder af retsvæsenet i Østaserbajdsjan. Han var ansvarlig for retssagen mod Sakineh Mohammadi-Ashtiani.

                              34.

                              AKBARSHAHI Ali-Reza

                              Generaldirektør for Irans hovedkvarter for narkotikakontrol (alias hovedkvarteret for narkotikabekæmpelse). Tidligere leder af Teherans politi. Under hans ledelse var politistyrken ansvarlig for anvendelsen af udenretlig vold mod mistænkte under anholdelse og varetægtsfængsling. Teherans politi var også inddraget i razziaerne mod sovesalene på Teherans universitet i juni 2009, hvor flere end 100 studerende blev såret af politiet og Basij ifølge en iransk Majliskommission.

                              10.10.2011

                              40.

                              HABIBI Mohammad Reza

                              Isfahans tidligere viceanklager. Er sandsynligvis ved at blive overført til en anden funktion. Medvirker i retssager, hvor de tiltalte nægtes en retfærdig rettergang — f.eks. Abdollah Fathi, der blev henrettet i maj 2011, efter at hans ret til at blive hørt og spørgsmålene vedrørende hans psykiske sundhed blev ignoreret af Habibi i retssagen mod ham i marts 2010. Han er derfor medskyldig i alvorlige krænkelser af retten til en retfærdig procedure ved at bidrage til overdreven og stigende anvendelse af dødsstraf og en markant forøgelse af antallet af henrettelser siden begyndelsen af 2011.

                              10.10.2011

                              43.

                              JAVANI Yadollah

                              Fødested: Isfahan —
                              Fødselsdato: 1956

                              Rådgiver for den øverste leders repræsentant i IRGC. Han udtaler sig jævnligt i medierne som en repræsentant for regimets hårde kurs. Han var en af de første højtstående embedsmænd, der krævede, at Moussavi, Karroubi og Khatami blev anholdt. Han har gentagne gange støttet anvendelsen af vold og barske forhørsmetoder over for de protesterende efter valget (og retfærdiggjort videooptagelser af tilståelser), herunder givet ordre til udenretlig mishandling af systemkritikere i publikationer sendt til IRGC og Basij.

                              10.10.2011

                              50.

                              OMIDI Mehrdad

                              Leder af det iranske politis efterretningstjeneste. Tidligere leder af det iranske politis enhed for IT-kriminalitet. Han er ansvarlig for tusindvis af efterforskninger i forbindelse med og tiltaler mod reformister og politiske modstandere, der bruger internettet. Han er dermed ansvarlig for at lede alvorlige krænkelser af menneskerettighederne gennem undertrykkelse af personer, der tager til orde til forsvar for deres legitime rettigheder, herunder ytringsfriheden.

                              10.10.2011

                              59.

                              BAKHTIARI Seyyed Morteza

                              Fødested: Mashad (Iran) —
                              Fødselsdato: 1952

                              Embedsmand ved den særlige gejstlige domstol. Tidligere justitsminister fra 2009 til 2013.
                              I løbet af hans tid som justitsminister faldt fængselsforholdene i Iran til langt under de accepterede internationale standarder, og der foregik udbredt mishandling af fangerne. Han spillede desuden en hovedrolle i forbindelse med truslerne mod og chikanen af iranerne i udlandet ved at meddele, at der bliver oprettet en særret, som specifikt skal tage sig af de iranere, der bor i udlandet. Han havde også ansvar for en markant forøgelse af antallet af henrettelser i Iran, herunder hemmelige henrettelser, som ikke blev meddelt af regeringen, og henrettelser for narkotikarelaterede overtrædelser.

                              10.10.2011

                              61.

                              MOSLEHI Heydar
                              (alias MOSLEHI Heidar; MOSLEHI Haidar)

                              Fødested: Isfahan (Iran) —
                              Fødselsdato: 1956

                              Rådgiver vedrørende den øverste retsvidenskab i IRGC. Leder af organisationen for publikationer om præsteskabets rolle i krig. Tidligere efterretningsminister (2009-2013).
                              Under hans ledelse fortsatte Efterretningsministeriet praksissen med udbredte vilkårlige tilbageholdelser og forfølgelse af protesterende og systemkritikere. Efterretningsministeriet driver Evinfængslets afdeling 209, hvor mange aktivister har været indespærret på grund af deres fredelige aktiviteter i opposition til den siddende regering. Forhørsledere fra Efterretningsministeriet har udsat fanger i afdeling 209 for prygl samt psykisk og seksuel mishandling.

                              10.10.2011

                              62.

                              ZARGHAMI Ezzatollah

                              Fødested: Dezful (Iran) —
                              Fødselsdato: den 22. juli 1959

                              Medlem af det øverste råd for cyberspace og kulturrevolutionsrådet. Tidligere leder af Islamic Republic of Iran Broadcasting (IRIB) indtil november 2014. Under hans ansættelse hos IRIB var han ansvarlig for alle programlægningsbeslutninger. I august 2009 og december 2011 viste IRIB tvungne tilståelser fra fanger og en serie af skueprocesesser. Dette er en klar krænkelse af de internationale bestemmelser om retten til en retfærdig rettergang og procedure.

                              23.3.2012

                              63.

                              TAGHIPOUR Reza

                              Fødested: Maragheh (Iran) —
                              Fødselsdato: 1957

                              Medlem af det øverste råd for cyberspace. Medlem af Teherans byråd. Tidligere minister for information og kommunikation (2009-2012).
                              Var som minister for information en af de øverste ansvarlige for censur og kontrol med internetaktiviteter og alle andre former for kommunikation (navnlig mobiltelefoner). Forhørsledere benytter under forhør af politiske fanger disses personlige oplysninger, mails og meddelelser. Ved flere lejligheder siden præsidentvalget i 2009 og i forbindelse med gadedemonstrationer er mobiltelefonlinjer og afsendelse af SMS'er blevet afbrudt, satellit-TV-kanaler er blevet blokeret, og internetforbindelsen er blevet afbrudt lokalt eller i det mindste gjort langsommere.

                              23.3.2012

                              64.

                              KAZEMI Toraj

                              Chef for centeret for efterforskning af organiseret kriminalitet (alias IT-kriminalitetskontoret eller IT-politiet), som EU har opført på listen. Som sådan har han varslet en kampagne til rekruttering af statslige hackere med henblik på at opnå større kontrol med oplysninger på internettet og genere »skadelige« websteder.

                              23.3.2012

                              69.

                              MORTAZAVI Seyyed Solat

                              Fødested: Farsan, Tchar Mahal-o-Bakhtiari (syd) — (Iran) —
                              Fødselsdato: 1967

                              Borgmester i Irans næststørste by, Mashad, hvor der jævnligt gennemføres offentlige henrettelser. Tidligere viceindenrigsminister for politiske anliggender. Han var ansvarlig for at lede undertrykkelsen af personer, som krævede deres legitime rettigheder, herunder ytringsfrihed. Blev senere udnævnt som leder af Irans valgkomité for parlamentsvalget i 2012 og præsidentvalget i 2013.

                              23.3.2012

                              73.

                              FAHRADI Ali

                              Anklager i Karaj. Ansvarlig for grove krænkelser af menneskerettighederne, herunder gennemførelse af retssager, hvor der idømmes dødsstraf. Der er gennemført et stort antal henrettelser i Karajregionen under hans tid som anklager.

                              23.3.2012


title: Kommissionens gennemførelsesforordning (EU) 2016/100 af 16. oktober 2015 om gennemførelsesmæssige tekniske standarder, som præciserer den fælles beslutningsproces med hensyn til anvendelsen af visse tilsynsmæssige tilladelser i henhold til Europa-Parlamentets og Rådets forordning (EU) nr. 575/2013 (EØS-relevant tekst)

text:
               28.1.2016

               DA

               Den Europæiske Unions Tidende

               L 21/45

         KOMMISSIONENS GENNEMFØRELSESFORORDNING (EU) 2016/100
   af 16. oktober 2015
   om gennemførelsesmæssige tekniske standarder, som præciserer den fælles beslutningsproces med hensyn til anvendelsen af visse tilsynsmæssige tilladelser i henhold til Europa-Parlamentets og Rådets forordning (EU) nr. 575/2013
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (1), særlig artikel 20, stk. 8, og
   ud fra følgende betragtninger:

               (1)

               Ved vurderingen af fuldstændigheden af ansøgningen om visse tilsynsmæssige tilladelser, inden der træffes afgørelse om, hvorvidt der skal gives de tilladelser, der er omhandlet i artikel 20, stk. 1, litra a), i forordning (EU) nr. 575/2013, bør den konsoliderende tilsynsmyndighed og de relevante kompetente myndigheder sikre rettidigt og effektivt gensidigt samarbejde og udvikle en fælles forståelse om modtagelse af en fuldstændig ansøgning eller om de aspekter af ansøgningen, der skal betragtes som ufuldstændige.

               (2)

               Den konsoliderende tilsynsmyndighed bør over for ansøgeren og de relevante kompetente myndigheder bekræfte datoen for modtagelse af den fuldstændige ansøgning for at sikre klarhed om den præcise begyndelsesdato for den periode på seks måneder, der er til rådighed til at nå frem til den fælles afgørelse, og minimere risikoen for eventuelle tvister om dette begyndelsestidspunkt.

               (3)

               Vurderingen af ansøgningens fuldstændighed bør foretages på grundlag af de forhold, som de kompetente myndigheder skal vurdere, når der træffes afgørelse om at give tilladelse. Forbindelsen mellem den vurdering, der skal foretages af de kompetente myndigheder, og de oplysninger, der forventes indeholdt i de indsendte ansøgninger, er af afgørende betydning for at forbedre kvaliteten af ansøgningerne og sikrer konsekvens mellem tilsynskollegier såvel med hensyn til ansøgningernes indhold som med vurderingen af fuldstændigheden.

               (4)

               For at sikre konsekvent anvendelse af processen for at træffe en fælles afgørelse er det vigtigt, at hvert trin er klart defineret. En klart beskrevet proces fremmer rettidig udveksling af informationer, sikrer en forholdsmæssig tildeling og effektiv forvaltning af tilsynsressourcer, fremmer den gensidige forståelse, udvikler forbindelser præget af tillid mellem tilsynsmyndighederne og fremmer et effektivt tilsyn.

               (5)

               Vurderingen af ansøgningens fuldstændighed bør ikke omfatte den vurdering af ansøgningen, som de kompetente myndigheder foretager, når de udarbejder deres udtalelse om, hvorvidt der skal gives tilladelse. Den tid, der er afsat til hvert trin i den fælles beslutningsproces, bør derfor stå i rimeligt forhold til kompleksiteten og omfanget af det pågældende trin under hensyntagen til, at tidsfristen for at nå frem til en fælles afgørelse ikke kan forlænges eller suspenderes.

               (6)

               Den konsoliderende tilsynsmyndighed bør være i stand til at vurdere, om og hvordan den model, for hvilken der anmodes om tilladelse, tager højde for eksponeringerne i jurisdiktioner uden for Unionen. I denne forbindelse bør samspil mellem de kompetente myndigheder og tredjelandes tilsynsmyndigheder fremmes for at give de kompetente myndigheder mulighed for at udarbejde en fuldstændig vurdering af modellens effektivitet.

               (7)

               Rettidig og realistisk planlægning af den fælles beslutningsproces er af afgørende betydning. Alle involverede kompetente myndigheder bør forelægge den konsoliderende tilsynsmyndighed sit bidrag til den fælles afgørelse rettidigt og effektivt.

               (8)

               For at sikre ensartede betingelser for anvendelsen bør de trin, der skal følges ved udarbejdelsen af vurderingen og opnåelsen af den fælles afgørelse, fastsættes, idet der tages hensyn til, at nogle af processens opgaver kan løses sideløbende og andre efter hinanden.

               (9)

               For at fremme opnåelsen af fælles afgørelser er det vigtigt, at de kompetente myndigheder, der deltager i beslutningsprocessen, indgår i en dialog med hinanden, især før de fælles afgørelser er endelige.

               (10)

               For at sikre etablering af en effektiv proces bør den konsoliderende tilsynsmyndighed have det endelige ansvar for at fastsætte de skridt, der skal tages for at nå frem til en fælles afgørelse om godkendelse af interne modeller.

               (11)

               Formålet med at fastlægge klare bestemmelser for de fælles afgørelsers indhold er at sikre, at fælles afgørelser er fuldt begrundede og bidrager til at lette en effektiv overvågning af eventuelle vilkår og betingelser.

               (12)

               For at præcisere den proces, der skal følges, når der er opnået en fælles afgørelse, skabe åbenhed om behandlingen af afgørelsens resultater og fremme hensigtsmæssige opfølgningsforanstaltninger, hvor det er nødvendigt, bør der fastsættes standarder for meddelelse af den fælles afgørelse.

               (13)

               Tidsplanen for processen for opnåelse af en fælles afgørelse om ansøgninger om tilladelser, der vedrører væsentlige modeludvidelser eller -ændringer og arbejdsfordelingen mellem den konsoliderende tilsynsmyndighed og de relevante kompetente myndigheder, bør stå i et rimeligt forhold til omfanget af disse væsentlige modeludvidelser eller -ændringer.

               (14)

               Den fælles beslutningsproces i henhold til artikel 20 i forordning (EU) nr. 575/2013 omfatter den proces, der skal følges, hvis der ikke foreligger en fælles afgørelse. For at sikre ensartede anvendelsesbetingelser ved dette aspekt af en sådan proces, og navnlig for at sikre, at der udformes fuldt begrundede afgørelser, og for at præcisere behandlingen af eventuelle synspunkter og forbehold, som de relevante kompetente myndigheder måtte give udtryk for, bør der fastlægges standarder for tidsplanen for at træffe afgørelser, hvis der ikke foreligger en fælles afgørelse, og for meddelelse af sådanne afgørelser.

               (15)

               Denne forordning er baseret på det udkast til gennemførelsesmæssige tekniske standarder, som den europæiske tilsynsmyndighed (Den Europæiske Banktilsynsmyndighed) (EBA) har forelagt Europa-Kommissionen.

               (16)

               EBA har afholdt åbne offentlige høringer om det udkast til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele samt indhentet en udtalelse fra interessentgruppen for banker, der er nedsat i henhold artikel 37 i Europa-Parlamentets og Rådets forordning (EU) nr. 1093/2010 (2) —

         VEDTAGET DENNE FORORDNING:
   KAPITEL I

      GENSTAND OG DEFINITIONER

   Artikel 1
   Genstand
   Denne forordning indeholder nærmere bestemmelser om den fælles beslutningsproces, der er omhandlet i artikel 20, stk. 1, litra a), i forordning (EU) nr. 575/2013, hvad angår ansøgningerne om de tilladelser, som er omhandlet i artikel 143, stk. 1, artikel 151, stk. 4 og 9, artikel 283, artikel 312, stk. 2, og artikel 363 i nævnte forordning, med henblik på at fremme opnåelsen af fælles afgørelser.
   Artikel 2
   Definitioner
   I denne forordning forstås ved:
   1)   »relevant kompetent myndighed«: en kompetent myndighed, bortset fra den konsoliderende tilsynsmyndighed, som er ansvarlig for tilsynet med datterselskaber, der deltager i forelæggelsen af den fælles ansøgning, og hører under et moderinstitut eller et finansielt moderholdingselskab i EU eller et blandet finansielt moderholdingselskab i EU i en medlemsstat, og som er forpligtet til at nå frem til en fælles afgørelse i overensstemmelse med artikel 20, stk. 2, i forordning (EU) nr. 575/2013 om den ansøgning, der er omhandlet i artikel 20, stk. 1, litra a), i nævnte forordning
   2)   »ansøger«: et moderinstitut i EU og dets datterselskaber eller datterselskaberne under et finansielt moderholdingselskab i EU eller et blandet finansielt moderholdingselskab i EU, der indgiver en ansøgning
   3)   »vurderingsrapport«: en rapport med en vurdering af en ansøgning i overensstemmelse med artikel 6.
   KAPITEL II

      FÆLLES BESLUTNINGSPROCES

   Artikel 3
   Inddragelse af tredjelandes tilsynsmyndigheder i vurderingsprocessen
   1.   Den konsoliderende tilsynsmyndighed kan beslutte at inddrage tredjelandes tilsynsmyndigheder, der deltager i tilsynskollegiet i medfør af artikel 3, stk. 3, i Kommissionens delegerede forordning (EU) 2016/98 (3), i vurderingen af ansøgninger indgivet i henhold til artikel 20, stk. 1, litra a), i forordning (EU) nr. 575/2013, hvis ansøgeren driver forretning i det pågældende tredjeland og agter at anvende de pågældende metoder på eksponeringer i det pågældende tredjeland. I så fald skal både den konsoliderende tilsynsmyndighed og disse myndigheder nå til enighed om omfanget af inddragelsen af tredjelandets tilsynsmyndigheder med henblik på følgende:

               a)

               at give den konsoliderende tilsynsmyndighed deres bidrag til den vurderingsrapport, der er udarbejdet af den konsoliderende tilsynsmyndighed

               b)

               som bilag at tilføje de i litra a) omhandlede bidrag til den vurderingsrapport, der er udarbejdet af den konsoliderende tilsynsmyndighed.

         2.   Hvis den konsoliderende tilsynsmyndighed beslutter at inddrage tredjelandes tilsynsmyndigheder, må myndigheden ikke fremlægge de vurderingsrapporter, der er udarbejdet af en relevant kompetent myndighed for tredjelandets tilsynsmyndigheder uden udtrykkelig tilladelse fra den relevante kompetente myndighed.
   3.   Den konsoliderende tilsynsmyndighed holder de relevante kompetente myndigheder fuldt underrettet om omfanget, niveauet og arten af inddragelsen af tredjelandets tilsynsmyndigheder i vurderingsprocessen og om det omfang, i hvilket deres bidrag indgår i vurderingsrapporten udarbejdet af den konsoliderende tilsynsmyndighed.
   Artikel 4
   Vurdering af ansøgningens fuldstændighed
   1.   Ved modtagelsen af en ansøgning om tilladelse som omhandlet i artikel 143, stk. 1, artikel 151, stk. 4 og 9, artikel 283, artikel 312, stk. 2, eller artikel 363 i forordning (EU) nr. 575/2013, som indgives af ansøgeren, fremsender den konsoliderende tilsynsmyndighed ansøgningen til de relevante kompetente myndigheder hurtigst muligt og under alle omstændigheder inden 10 dage.
   2.   Den konsoliderende tilsynsmyndighed og de relevante kompetente myndigheder vurderer ansøgningens fuldstændighed senest seks uger efter den konsoliderende tilsynsmyndigheds modtagelse heraf.
   3.   En ansøgning anses for at være fuldstændig, hvis den indeholder alle de oplysninger, som de kompetente myndigheder kræver for at vurdere ansøgningen i overensstemmelse med kravene i forordning (EU) nr. 575/2013, navnlig artikel 143, 144, 151, 283, 312 og 363 i nævnte forordning.
   4.   De relevante kompetente myndigheder forelægger den konsoliderende tilsynsmyndighed deres vurdering af ansøgningens fuldstændighed.
   5.   Den i stk. 4 omhandlede vurdering skal udpege alle elementer i ansøgningen, som anses for ufuldstændige eller for helt at mangle.
   6.   Hvis en relevant kompetent myndighed ikke forelægger den konsoliderende tilsynsmyndighed sin vurdering af ansøgningens fuldstændighed inden for den i stk. 2 omhandlede frist, anses det for at være ensbetydende med, at den relevante kompetente myndighed betragter ansøgningen som fuldstændig.
   7.   Finder den konsoliderende tilsynsmyndighed eller en af de relevante kompetente myndigheder, at oplysningerne i ansøgningen er ufuldstændige, underretter den konsoliderende tilsynsmyndighed ansøgeren om, hvilke aspekter af ansøgningen der betragtes som ufuldstændige eller manglende, og giver ansøgeren mulighed for at indgive de manglende oplysninger.
   8.   Hvis en ansøger fremlægger de manglende oplysninger, der er omhandlet i stk. 7, fremsender den konsoliderende tilsynsmyndighed så hurtigt som muligt disse oplysninger til de relevante kompetente myndigheder og under alle omstændigheder senest 10 dage efter modtagelsen af disse oplysninger.
   9.   Den konsoliderende tilsynsmyndighed og de relevante kompetente myndigheder vurderer ansøgningens fuldstændighed under hensyntagen til de supplerende oplysninger inden for seks uger efter den konsoliderende tilsynsmyndigheds modtagelse af disse oplysninger i overensstemmelse med proceduren i stk. 3-6.
   10.   Når en fuldstændig ansøgning tidligere er blevet anset for at være ufuldstændig, anses den i artikel 20, stk. 2, litra a), i forordning (EU) nr. 575/2013 omhandlede periode på seks måneder for at være påbegyndt på datoen for den konsoliderende tilsynsmyndigheds modtagelse af de oplysninger, som fuldstændiggør ansøgningen.
   11.   Når en ansøgning anses for fuldstændig, underretter den konsoliderende tilsynsmyndighed ansøgeren og de relevante kompetente myndigheder herom samt om datoen for modtagelse af den fuldstændige ansøgning eller datoen for modtagelsen af de oplysninger, der fuldstændiggør ansøgningen.
   12.   Under alle omstændigheder kan den konsoliderende tilsynsmyndighed eller en af de relevante kompetente myndigheder kræve, at ansøgeren fremlægger supplerende oplysninger med henblik på evaluering af ansøgningen og en fælles afgørelse om ansøgningen.
   Artikel 5
   Planlægning af trinnene i den fælles beslutningsproces
   1.   Før den fælles beslutningsproces indledes, aftaler den konsoliderende tilsynsmyndighed og de relevante kompetente myndigheder en tidsplan for de trin, der skal følges i nævnte proces, og en arbejdsfordeling. Hvis de ikke kan nå til enighed, fastsætter den konsoliderende tilsynsmyndighed tidsplanen, efter at de synspunkter og forbehold, de relevante kompetente myndigheder har givet udtryk for, er taget i betragtning. Tidsplanen fastsættes senest seks uger efter modtagelsen af en fuldstændig ansøgning. Efter færdiggørelsen fremsendes tidsplanen af den konsoliderende tilsynsmyndighed til de relevante kompetente myndigheder.
   2.   Tidsplanen skal omfatte datoen for modtagelse af den fuldstændige ansøgning, jf. artikel 4, stk. 9, og mindst følgende trin:

               a)

               aftale om tidsplanen og arbejdsfordelingen mellem den konsoliderende tilsynsmyndighed og de relevante kompetente myndigheder

               b)

               aftale om omfanget af inddragelsen af tredjelandes tilsynsmyndigheder i medfør af artikel 3

               c)

               dialog mellem den konsoliderende tilsynsmyndighed, de relevante kompetente myndigheder og ansøgeren om indholdet af ansøgningen, hvis den konsoliderende tilsynsmyndighed og de relevante kompetente myndigheder skønner dette nødvendigt

               d)

               indsendelse af vurderingsrapporterne fra de relevante kompetente myndigheder til den konsoliderende tilsynsmyndighed i henhold til artikel 6, stk. 2

               e)

               dialog om vurderingsrapporterne mellem den konsoliderende tilsynsmyndighed og de relevante kompetente myndigheder i henhold til artikel 7, stk. 2

               f)

               udarbejdelse og forelæggelse af den konsoliderende tilsynsmyndigheds udkast til den fælles afgørelse for de relevante kompetente myndigheder i henhold til artikel 7, stk. 3 og 4

               g)

               høring om udkastet til en fælles afgørelse sammen med ansøgeren, når dette kræves i henhold til en medlemsstats lovgivning

               h)

               dialog mellem den konsoliderende tilsynsmyndighed og de relevante kompetente myndigheder om udkastet til den fælles afgørelse i henhold til artikel 7, stk. 4

               i)

               forelæggelse af den konsoliderende tilsynsmyndigheds udkast til den fælles afgørelse for de relevante kompetente myndigheder med henblik på accept og opnåelse af den fælles afgørelse i henhold til artikel 8

               j)

               meddelelse af den fælles afgørelse til ansøgeren i henhold til artikel 9.

         3.   Tidsplanen skal opfylde alle følgende krav:

               a)

               den skal være afpasset efter anvendelsesområdet

               b)

               den skal afspejle omfanget og kompleksiteten af de enkelte opgaver, som de relevante kompetente myndigheder og den konsoliderende tilsynsmyndighed udfører, samt kompleksiteten af institutterne i den koncern, som den fælles afgørelse skal anvendes på

               c)

               den skal så vidt muligt tage hensyn til den konsoliderende tilsynsmyndigheds og de relevante myndigheders øvrige aktiviteter under kollegiets tilsynsprogram som omhandlet i artikel 16 i delegeret forordning (EU) 2016/98.

         4.   Arbejdsfordelingen skal afspejle følgende:

               a)

               ansøgningens omfang og kompleksitet

               b)

               ansøgningens anvendelsesområdes væsentlighed for hvert enkelt institut

               c)

               type og placering af de eksponeringer eller risici, som ansøgningen vedrører

               d)

               det omfang, hvori eksponeringer eller risici i en bestemt jurisdiktion bidrager til væsentligheden af ændringer eller udvidelser af modellerne, når de vurderes på konsolideret niveau

               e)

               den konsoliderende tilsynsmyndigheds og de relevante kompetente myndigheders evne til at udføre de opgaver, der er nødvendige for at foretage en vurdering og afgive en fuldt begrundet udtalelse.

         Med henblik på første afsnit, litra c), i skal arbejdsfordelingen fastlægge særskilte ansvarsområder for henholdsvis de kompetente myndigheder i den medlemsstat, hvor eksponeringerne eller risiciene befinder sig, og de kompetente myndigheder i den medlemsstat, hvor disse eksponeringer eller risici forvaltes, krediteres eller handles, hvis den geografiske placering af eksponeringerne eller risiciene ikke er det sted, hvor eksponeringerne eller risiciene forvaltes, krediteres eller handles.
   5.   Den konsoliderende tilsynsmyndighed meddeler ansøgeren en vejledende dato for den dialog, der er omhandlet i stk. 2, litra c), og en forventet dato for den meddelelse, der er omhandlet i stk. 2, litra i).
   6.   Såfremt det bliver nødvendigt at ajourføre tidsplanen eller arbejdsfordelingen, gør den konsoliderende tilsynsmyndighed dette i samråd med de relevante kompetente myndigheder.
   Artikel 6
   Udarbejdelse af vurderingsrapporterne
   1.   De relevante kompetente myndigheder og den konsoliderende tilsynsmyndighed vurderer ansøgningen i overensstemmelse med den arbejdsfordeling, der er fastsat i medfør af artikel 5, stk. 1. Disse vurderinger skal have form af vurderingsrapporter.
   2.   Hver relevant kompetent myndighed indgiver sin vurderingsrapport til den konsoliderende tilsynsmyndighed senest på den dato, der er fastsat i tidsplanen i henhold til artikel 5, stk. 2, litra d).
   3.   Hver vurderingsrapport skal mindst omfatte følgende:

               a)

               en udtalelse om, hvorvidt den tilladelse, der anmodes om, bør indrømmes, på grundlag af de krav, der er fastsat i artikel 143, stk. 1, artikel 151, stk. 4 og 9, artikel 283, artikel 312, stk. 2, eller artikel 363 forordning (EU) nr. 575/2013, sammen med en begrundelse

               b)

               eventuelle vilkår og betingelser, som tilladelsen skal være underlagt, herunder en begrundelse og en tidsplan for opfyldelsen

               c)

               vurderingerne vedrørende de forhold, som de kompetente myndigheder skal vurdere i overensstemmelse med de krav i forordning (EU) nr. 575/2013, som vedrører de i artikel 143, 144, 151, 283, 312 eller 363 i nævnte forordning omhandlede tilladelser

               d)

               eventuelle anbefalinger vedrørende afhjælpning af mangler, der er afsløret i forbindelse med evalueringen af ansøgningen og opnåelsen af en fælles afgørelse om ansøgningen.

         Artikel 7
   Udarbejdelse af udkastet til den fælles afgørelse
   1.   Den konsoliderende tilsynsmyndighed forelægger en relevant kompetent myndighed en vurderingsrapport som omhandlet i artikel 6, hvis et sådant bidrag er relevant for den relevante kompetente tilsynsmyndigheds vurdering.
   2.   Den konsoliderende tilsynsmyndighed skal indgå i dialog, jf. tidsplanen i henhold til artikel 5, stk. 2, litra e), med de relevante kompetente myndigheder på grundlag af de vurderingsrapporter, der er udarbejdet af den konsoliderende tilsynsmyndighed og de relevante kompetente myndigheder, med henblik på at udarbejde et udkast til en fælles afgørelse.
   3.   Den konsoliderende tilsynsmyndighed udarbejder et fuldt begrundet udkast til en fælles afgørelse. Udkastet til den fælles afgørelse skal omfatte følgende:

               a)

               navnene på den konsoliderende tilsynsmyndighed og de relevante kompetente myndigheder, der er inddraget i udarbejdelsen af udkastet til den fælles afgørelse

               b)

               navnet på koncernen og en liste over alle de institutter i koncernen, som udkastet til den fælles afgørelse vedrører og finder anvendelse på, samt nærmere oplysninger om anvendelsesområdet for udkastet til den fælles afgørelse

               c)

               henvisningerne til den relevante EU-lovgivning og nationale lovgivning, der vedrører udarbejdelsen, færdiggørelsen og anvendelsen af udkastet til den fælles afgørelse

               d)

               datoen for udkastet til den fælles afgørelse og for alle relevante ajourføringer heraf i tilfælde af væsentlige udvidelser eller ændringer, jf. artikel 13

               e)

               en udtalelse om indrømmelse af den tilladelse, der er anmodet om, på grundlag af de i artikel 6 omhandlede vurderingsrapporter

               f)

               datoen for indrømmelse af tilladelsen, hvis den i litra e) omhandlede udtalelse er positiv, hvad angår indrømmelse af den tilladelse, der er anmodet om

               g)

               en kort beskrivelse af resultaterne af vurderingerne for hvert enkelt institut i koncernen

               h)

               eventuelle anbefalinger vedrørende afhjælpning af mangler, der er afsløret i forbindelse med evalueringen af ansøgningen og opnåelsen af en fælles afgørelse om ansøgningen

               i)

               eventuelle vilkår og betingelser — samt en begrundelse herfor — som ansøgeren skal opfylde, før han anvender den i artikel 143, stk. 1, artikel 151, stk. 4 og 9, artikel 283, artikel 312, stk. 2, eller artikel 363 i forordning (EU) nr. 575/2013 omhandlede tilladelse, hvis det er relevant

               j)

               referencedatoen for litra g), h) og i)

               k)

               tidsplanen for opfyldelse af de i litra i) omhandlede vilkår og betingelser eller for at tage hensyn til de i litra h) omhandlede anbefalinger, hvis det er relevant

               l)

               tidsplanen for implementering af udkastet til en fælles afgørelse i de respektive nationale tilladelser, hvis det er relevant.

         4.   Den konsoliderende tilsynsmyndighed forelægger udkastet til den fælles afgørelse for de relevante kompetente myndigheder med henblik på den i artikel 5, stk. 2, litra h), omhandlede dialog, hvis det er relevant.
   Artikel 8
   Opnåelse af enighed om den fælles afgørelse
   1.   Den konsoliderende tilsynsmyndighed reviderer i nødvendigt omfang udkastet til den fælles afgørelse, således at det afspejler resultatet af den i artikel 7, stk. 4, omhandlede dialog, og udarbejder et endeligt udkast til fælles afgørelse.
   2.   Den konsoliderende tilsynsmyndighed sender det endelige udkast til fælles afgørelse til de relevante kompetente myndigheder så hurtigt som muligt og inden for den frist, der er fastsat i tidsplanen i henhold til artikel 5, stk. 2, litra i), og fastsætter en frist for, hvornår de skal forelægge deres skriftlige samtykke, som kan sendes elektronisk.
   3.   Når de relevante kompetente myndigheder har modtaget det endelige udkast til fælles afgørelse, og hvis de ikke er uenige i indholdet, forelægger de den konsoliderende tilsynsmyndighed deres skriftlige samtykke inden for den fastsatte frist.
   4.   En fælles afgørelse skal anses for at være nået, når alle relevante kompetente myndigheder har givet deres skriftlige samtykke.
   5.   Den fælles afgørelse skal bestå af den fælles afgørelse og de skriftlige samtykkeerklæringer, der er knyttet hertil. Den konsoliderende tilsynsmyndighed stiller den fælles afgørelse til rådighed for alle relevante kompetente myndigheder.
   Artikel 9
   Meddelelse af den fælles afgørelse
   1.   Den konsoliderende tilsynsmyndighed meddeler den i artikel 8, stk. 5, omhandlede fælles afgørelse til ansøgeren i overensstemmelse med artikel 20, stk. 2, i forordning (EU) nr. 575/2013 sammen med oplysninger om implementeringen af den fælles afgørelse i de respektive nationale tilladelser, hvis det er relevant, og inden for den frist, der er fastsat i tidsplanen i henhold til artikel 5, stk. 2, litra j).
   2.   Den konsoliderende tilsynsmyndighed bekræfter over for de relevante kompetente myndigheder, at den har meddelt ansøgeren den fælles afgørelse.
   3.   Den konsoliderende tilsynsmyndighed og de relevante kompetente myndigheder drøfter, hvis det er relevant, den fælles afgørelse med de institutter, der er etableret inden for deres jurisdiktion og er underlagt den fælles afgørelse, for at redegøre for enkelthederne i afgørelsen og dens anvendelse.
   KAPITEL III

      UENIGHED OG AFGØRELSER, DER TRÆFFES, HVIS DER IKKE FORELIGGER EN FÆLLES AFGØRELSE

   Artikel 10
   Beslutningsproces, hvis der ikke foreligger en fælles afgørelse
   1.   Hvis der ikke opnås enighed inden for den frist, der er omhandlet i artikel 20, stk. 2, litra a), i forordning (EU) nr. 575/2013, hører den konsoliderende tilsynsmyndighed efter anmodning fra en af de relevante kompetente myndigheder Den Europæiske Banktilsynsmyndighed (EBA). Den konsoliderende tilsynsmyndighed kan høre EBA på eget initiativ.
   2.   Hvis der ikke er nået frem til en fælles afgørelse inden for den frist, der er omhandlet i artikel 20, stk. 2, i forordning (EU) nr. 575/2013, dokumenteres den konsoliderende tilsynsmyndigheds afgørelse, som er omhandlet i artikel 20, stk. 4, første afsnit, i nævnte forordning, skriftligt, og den træffes inden den seneste af følgende datoer:

               a)

               en måned efter udløbet af den i artikel 20, stk. 2, litra a), i forordning (EU) nr. 575/2013 omhandlede frist, hvis ingen af de berørte kompetente myndigheder har indbragt sagen for EBA i overensstemmelse med artikel 20, stk. 4, fjerde afsnit, i nævnte forordning

               b)

               en måned efter modtagelse af rådgivning fra EBA i henhold til nærværende artikels stk. 1, hvis den konsoliderende tilsynsmyndighed har hørt EBA inden for den i artikel 20, stk. 2, litra a), i forordning (EU) nr. 575/2013 omhandlede frist

               c)

               en måned efter en afgørelse, der måtte være truffet af EBA i overensstemmelse med artikel 20, stk. 4, fjerde afsnit, i forordning (EU) nr. 575/2013.

         3.   Hvis EBA er blevet hørt i henhold til stk. 1, skal den konsoliderende tilsynsmyndigheds afgørelse som omhandlet i stk. 2 indeholde en redegørelse for eventuelle afvigelser fra EBA's råd.
   Artikel 11
   Udarbejdelse af afgørelser, der træffes, hvis der ikke foreligger en fælles afgørelse
   Den afgørelse, der træffes af den konsoliderende tilsynsmyndighed, hvis der ikke foreligger en fælles afgørelse, skal omfatte alle de i artikel 7, stk. 3, omhandlede punkter, som er relevante.
   Artikel 12
   Meddelelse af afgørelser, der træffes, hvis der ikke foreligger en fælles afgørelse
   Den konsoliderende tilsynsmyndighed meddeler straks ansøgeren og de relevante kompetente myndigheder sin afgørelse i overensstemmelse med artikel 20, stk. 4, tredje afsnit, i forordning (EU) nr. 575/2013.
   KAPITEL IV

      AJOURFØRING AF AFGØRELSER I TILFÆLDE AF VÆSENTLIGE MODELUDVIDELSER ELLER -ÆNDRINGER OG IKRAFTTRÆDELSE

   Artikel 13
   Væsentlige modeludvidelser eller -ændringer
   1.   Hvis en ansøgning om tilladelse vedrører væsentlige modeludvidelser eller -ændringer, jf. artikel 143, stk. 3, artikel 151, stk. 4 eller 9, artikel 283, artikel 312, stk. 2, eller artikel 363 i forordning (EU) nr. 575/2013, samarbejder den konsoliderende tilsynsmyndighed og de kompetente myndigheder med ansvar for tilsynet med institutter, som påvirkes af disse væsentlige modeludvidelser eller -ændringer, i tæt samråd om at beslutte, hvorvidt der kan gives tilladelse, i overensstemmelse med artikel 20 forordning (EU) nr. 575/2013 og efter proceduren i artikel 3-9 i nærværende forordning.
   2.   Tidsplanen for den fælles beslutningsproces for at give tilladelse til væsentlige udvidelser og ændringer skal opfylde alle følgende krav:

               a)

               den skal være afpasset efter omfanget af de væsentlige modeludvidelser eller -ændringer

               b)

               den skal stå i et rimeligt forhold til opgaverne og arbejdsfordelingen mellem den konsoliderende tilsynsmyndighed og de relevante kompetente myndigheder med ansvar for tilsyn med institutter, som påvirkes af disse væsentlige modeludvidelser eller -ændringer.

         Med henblik på første afsnit, litra b), og hvor en ansøgning vedrører en væsentlig modeludvidelse eller -ændring, som påvirker institutter, der kun er etableret i én medlemsstat, skal den tid, der afsættes til den konsoliderende tilsynsmyndighed i forbindelse med alle aspekter af processen i henhold til artikel 3-9, holdes på et minimum.
   Artikel 14
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. oktober 2015.

            På Kommissionens vegne

         Jean-Claude JUNCKER

            Formand

      (1)  EUT L 176 af 27.6.2013, s. 1.

      (2)  Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331 af 15.12.2010, s. 12).

      (3)  Kommissionens delegerede forordning (EU) 2016/98 af 16. oktober 2015 om supplerende regler til Europa-Parlamentets og Rådets direktiv 2013/36/EU for så vidt angår reguleringsmæssige tekniske standarder med henblik på præcisering af de generelle betingelser for tilsynskollegiernes virkemåde (se side 2 i denne EUT).